hu hu hu hu hu hu hu hu hu hu hu hu hu hu hu en hu hu hu hu hu de hu hu en hu hu hu hu hu ca hu hu hu hu hu hu hu hu hu fr hu en hu fr hu als hu hu hu hu hu hu hu hu hu hu hu hu hu hu ms hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu en en hu hu hu en en en hu en hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ko hu hu hu hu hu hu hu hu hu hu hu hu hu en hu en hu hu hu hu hu hu hu hu hu en en hu hu hu hu hu en ko hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu
2014-es dél-koreai kompkatasztrófa – Wikipédia
Ebben a szócikkben a koreai nyelvű szavak átdolgozott latin betűs és magyaros átírása között ide kattintva szabadon lehet választani.
A dél-koreai MV Szevol (Sewol) nevű komp 2014. április 16-án szenvedett végzetes balesetet. A hajó helyi idő szerint délelőtt 9 óra (magyar idő szerint hajnali 2 óra) körül adott le vészjelzéseket kb. 3 km-re Kvanmedo (Gwanmaedo) szigetétől, majd hamarosan felborult és két óra alatt elsüllyedt.[1][2] Kb. 470 személy tartózkodott rajta, többségük az Anszan (Ansan) városi Tanvon (Danwon) középiskola diákjai, akik Incshon (Incheon)ból Csedzsu (Jeju)ra utaztak.[3][4][5]
Az MV Szevol (Sewol) Incshon (Incheon)ban
Oshima Unyu, Kagosima, Japán (1994–2007)
A-Line Ferry Company, Kagosima, Japán (2007–2012)
Chonghaejin Marine Co., Ltd., Incshon (Incheon), Dél-Korea (2013–2014)
A Wikimédia Commons tartalmaz Szevol (Sewol) témájú médiaállományokat.
Sok utast a környékbeli halász- és kereskedelmi hajók mentettek ki, mielőtt a koreai partiőrség és haditengerészet hajói, illetve helikopterei megérkeztek.[6] A mentésbe több száz búvárt, rajtuk kívül távirányítású eszközöket, darukat és szakembereket is bevontak.[7][8] A balesetet 172-en élték túl,[9] 2014-ben 295 halálos áldozatról tudtak, 9 embert eltűntként tartottak nyilván.[10] A hajótest 2017 áprilisi kiemelése után annak belsejében további 4 áldozatot azonosítottak, 5 fő maradványait 2017 szeptemberéig[11] nem találták már meg.[12]
A legutóbbi súlyos dél-koreai kompbaleset 1993 októberében történt, akkor 362 utasból 292-en vesztették életüket.[13] Szintén koreai kötődésű a 2019-es Hableány sétahajó balesete, amikor Budapesten a Dunán közlekedő Hableány felborulása következtében 25 dél-koreai és két magyar vesztette életét.
A hajó rendszeres ellenőrzéseken esett át, koreai működését 2013. március 15-én kezdte meg. Utoljára 2014. február 19-én esett át egy közepes mértékű biztonsági átvizsgáláson.[15]
A hajón tartózkodó személyek számáról különböző adatok láttak napvilágot, az egyes jelentések 459–477 személyről beszélnek.[3] Közülük kb. 320–325 főt az Anszan (Ansan) városi Tanvon (Danwon) középiskola diákjai, kb. 15-öt tanáraik, kb. 30 főt pedig a személyzet tett ki.[2][4][16][17][18]
A hajó egy 400 kilométeres, sűrűn hajózott útvonalon közlekedett Incshon (Incheon) és Csedzsu (Jeju) között,[20] mikor április 16-án reggel víz került a hajóba.[21] A dőlés kb. 25 km-re a délnyugati parttól kezdődött.[22] A hivatalos álláspont szerint a baleset oka egy éles kanyarodás volt,[23] mely helyi idő szerint 8:48 és 8:49 között történt.[24] A baleset idején a tenger nyugodt volt, sziklák vagy zátonyok nem voltak a közelben.[20] Az utasok úgy érezték, megbillent a hajó.[25]
Jelentések szerint rögtön a baleset után a kapitány visszatért a kormányhoz, és megkísérelte kiegyenesíteni a hajót.[4][20] 8:55-kor a komp kapcsolatba lépett a csindói (jindói) hajóirányító központtal, és kérte őket, értesítsék a partiőrséget, hogy a hajó billeg és veszélyben van.[26] 8:58-kor egy szülő, miután gyermeke szólt neki, értesítette a partiőrséget, hogy a hajó megdőlt.[27][28] Nem sokkal később állítólag egy nagy dörej hallatszott, a távbeszélőrendszeren keresztül pedig az utasokat többször arra szólították fel, hogy ne mozogjanak.[4][25][29] 9:07-kor a központ kapcsolatba lépett a komppal, ekkor a hajóról megerősítették, hogy felborult. 9:14-kor a személyzet közölte, hogy a megdőlés miatt lehetetlenné vált a menekülés. Négy perc múlva hozzátették, hogy több mint 50 fokkal dőlt meg a hajó balra.[30] 9:23-kor a központ utasította a hajó személyzetét, hogy a hangosbemondó rendszeren keresztül kérjék meg az utasokat mentőmellényeik felvételére. A személyzet válaszában közölte, hogy a hangosbemondó rendszer nem működik.[30]
9:30-ra a hajó tovább dőlt 20 fokot balra.[31] 11:18 körül a hajó orra elmerült, 2 m magasan és 20–30 m hosszan látszott ki a vízből. Két nappal később, április 18-án reggel 8 órakor már csak egy méter magasan állt ki a hajó orra a vízből.[32] Délután 1 óra 3 perckor teljesen elsüllyedt.[33]
A kimentett utasok elmondásuk szerint nagy zajt hallottak, és a hajó hirtelen megállt – mintha földet ért volna,[34] noha a víz ott 37 méter mély volt.[35] Szintén elmondták, hogy a hajó távbeszélőrendszerén keresztül azt mondták nekik, miközben süllyedt a hajó, hogy ne mozogjanak.[4][25]
Elterjedt az a hír, hogy a hajó elsüllyedése után a bent rekedt utasok még szöveges üzeneteket küldtek hozzátartozóiknak és ismerőseiknek.[36][37] Egy későbbi vizsgálatból azonban kiderült, hogy a hajóban lévő utasok 16-án dél és 17-én 10 óra között nem használták telefonjaikat, és az állítólagos üzenetek hamisak voltak.[38][39]
Az óceán vize a baleset térségében 12 °C volt, ilyen hideg vízben a kihűlés tünetei 90 perc után jelentkeznek.[35]
A partiőrség előzetes következtetése szerint a balesetet egy éles kanyarodás, és a rakomány ennek következtében történt megmozdulása okozta.[23] I Szangjon (Lee Sang-Yun) professzor szerint az éles kanyar további előzménye lehetett a túl nagy sebességgel haladás (erre rácáfolnak a műszerek által mért adatok), majd ilyen sebességgel való áthaladás egy gyorsabb sodrású szakaszon, ahol egy akadály (például egy hullám) megjelenése indokolhatta a gyors irányváltoztatást.[40] Kim Gilszu (Kim Gil-Soo) professzor szerint a hajó szerkezete is okolható a balesetért: a külső és belső erőhatások együttes fellépése miatt dőlhetett meg a hajó.[41] Kong Giljong (Gong Gil-Young) professzor szerint az éles fordulás mellett egy robbanás is történhetett mint másodlagos kiváltó oka a balesetnek.[42] A nyomozás elején a partiőrség még azt is felvetette, hogy zátonynak ütközhetett a hajó.[43] Később ezt az okot mint lehetségeset elvetette mind a kapitány,[44] mind szakértők.[45]
Április 16-án 8:58-kor megindultak a dél-koreai haditengerészet erői több hajóval és számos katonával.[46] A légierő is több légi járművet indított. A hadsereg 150 speciális katonát és 11 mentőt küldött.[47]
Április 17-én reggel hat órakor 171 hajót, 29 repülőgépet és 30 búvárt vontak be a mentési munkába.[48] A koreai partiőrség 20 búvárt küldött párokba szervezve. A haditengerészet is küldött 8 búvárt. Civilek is segítettek.[48] Délután fél négykor már 555 búvár dolgozott.[49][50]
Április 18-án 10:50-kor a búvárok bejutottak a hajótestbe,[51] de nem jutottak az utasok közelébe.[52] Magas nyomású oxigént pumpáltak be, abban a reményben, hogy néhány eltűnt utas a hajóban kialakult légbuborékban még életben van.[4][53]
Április 19-én juttatták ki az első holttesteket a hajó negyedik emeletének kabinjaiból.[54][55] A partiőrség tervbe vette, hogy megemelik a hajót két-három méterrel, melyhez 3 daru érkezett a helyszínre.[56]
A fentiek mellett távirányított víz alatti járműveket is bevetettek, valamint külföldi szakembereket és úszódarut is a helyszínre rendeltek, hogy segítsék a több száz búvár munkáját.[8]
A mentésben részt vevő búvárok közül a kimerültség mellett többen keszonbetegséget kaptak.[57] Két búvár életét vesztette a keresés során.[58]
A vízalatti keresést 2014. november 11-én befejezték.[59]
2017 márciusában a hajót úszódarukkal a vízfelszínre emelték, majd egy speciális uszályhoz rögzítették. Ezt követően a 90 kilométerre levő Mokpo város kikötőjébe szállították, ahová március 31-én érkezett meg. Itt folytatták a katasztrófa okainak és az eltűntek maradványainak keresését.[60]
Az első jelentések szerint 368, a süllyedő hajóból korábban kiugró utast sikerült kimenteni a vízből. A dél-koreai kormány későbbi pontosításában 295 eltűnt utasról beszélt.[4][61] Utóbbi hivatalos adatok szerint a túlélők száma 172,[9] a halálos áldozatoké 295; 9 főt eltűntként tartottak nyilván.[10] Várható volt, hogy a keresett utasok nem mindegyikét találják majd meg a hajó testében, feltehetően többüket elsodorta a tenger, erre utaltak a komptól nagy távolságra talált, valószínűleg tőlük származó tárgyak.[62]
Öt testet végül nem találtak meg. Koporsóikba ruházataikat és a különféle személyes tárgyaikat helyezték el a hozzátartozók. Temetésükre 2017. november 20-án került sor. Ekkor már 1314 nap telt el a Sewol tragédiája után, 223 nappal azt követően, hogy a komp hajótestét a szárazföldre emelték.[12]
Egy amerikai hadihajó és helikopterei is segítettek a mentőakcióban.[63][64] A mentőhelikopter azonban nem kapott engedélyt a koreai haditengerészettől, így nem vehetett részt.[65] A japán partiőrség ajánlatát a koreai partiőrség elutasította, megköszönve a szándékot, de nem tartottak igényt speciális segítségre.[66] A hajóban rekedt utasok kereséséhez később Hollandiából szakembereket, Japánból a hajó építőit hívták segítségül, Kínától pedig úszódarukat kértek.[8]
A dél-koreai partiőrség a baleset napján nyomozást indított, különösen a kapitányra, I Dzsunszok (Lee Joon-seok)ra összpontosítva.[67] A kapitányt április 19-én letartóztatták, egyebek mellett gondatlanság és a tengeri jog megsértésének vádjával.[68] Egy videó tanúsága szerint az elsők között hagyta el a hajót.[69] Az is kiderült, hogy a harmadtiszt, akire a kapitány bízta a kormányzást, és aki a balesetet közvetlenül megelőző manővert végrehajtotta, nem rendelkezett megfelelő tapasztalattal.[70] A hajó túlélő legénységéből mindenkit, akinek köze volt a hajó vezetéséhez (15 fő), őrizetbe vettek gondatlanság és a segítségnyújtás elmulasztásának vádjával.[71] Nyomozás indult továbbá a hajó tulajdonosa és üzemeltetője ellen, ugyanis több szabálytalanságra is fény derült: a hajó túl volt terhelve, hagyták hibásan közlekedni, és a személyzet feltehetően nem volt eléggé képzett.[72] Őrizetbe vették az üzemeltető vállalat vezérigazgatóját és négy középvezetőjét; a tulajdonos és fia ellen hajtóvadászat indult.[73] Az üzemeltető céget egyébként a baleset előtti években többször is megbüntették kisebb balesetek, mulasztások miatt.[74] A tulajdonosról, Yoo Byung-eun-ról kiderült továbbá, hogy szektavezér és milliókat sikkasztott el.
Júniusban kezdődött a tárgyalás a hajó személyzete fölött. A kapitányt és három főtisztet emberöléssel vádoltak, ami halálbüntetést is kilátásba helyezett.[75] Összesen mintegy négyszáz embert helyeztek vád alá.[76]
2014 novemberében született ítélet. A komp kapitányát, I Dzsunszok (Lee Joon-seok)ot felmentették a 304 rendbeli emberölés vádja alól, de gondatlanságáért 36 év börtönbüntetést kapott. A hajó főmérnökét 30, a legénység további tizenhárom túlélő tagját pedig fejenként 5–20 év szabadságvesztésre ítélték többek között gondatlanságért és emberölésért. A kompot üzemeltető vállalat vezérigazgatója, Kim Han Szik (Kim Han-sik) 10, néhány további vezetője 3–6 év börtönbüntetést kapott, mert a bíróság szerint annak ellenére üzemeltették a kompot, hogy tudtak szabálytalan átalakításáról és működéséről. Rövidebb szabadságvesztésre ítélték még a hajó meghalt tulajdonosának három hozzátartozóját is.[59][76][77][78]
Megemlékezés a Tanvon (Danwon) középiskolához közeli parkban
Pak Kunhje (Park Geun-hye) dél-koreai elnök maximális erőfeszítésre utasított, minél több túlélő megmentése érdekében.[4][79] Április 17-én meglátogatta a helyszínt is.[67] A politikai pártok felfüggesztették választási kampányukat.[67] A baleset után az elsők között fejezte ki részvétét az amerikai, a vietnami és a kínai elnök, valamint számos ázsiai politikus.[80][81][82] Részvéttáviratot küldött Áder János magyar köztársasági elnök is.[83]
Április 17-én a hajót működtető vállalat képviselője bocsánatot kért a balesetért.[84] 19-én a kapitány is bocsánatot kért, amiért „zavart okozott”; azt, hogy az utasokat a helyükön maradásra szólították fel, azzal indokolta, hogy féltette az utasokat az elsodródástól, ha idő előtt kiugranak.[85]
Pak Kunhje (Park Geun-hye) elnök „érthetetlennek és gyilkossághoz hasonlónak” nevezte a kapitány és a legénység néhány tagjának viselkedését.[8]
Április 27-én Csong Hongvon (Jeong Hong-won) dél-koreai miniszterelnök bejelentette lemondását, felelősséget vállalva a baleset utáni kormányintézkedések hibáiért. A miniszterelnököt és kormányát ugyanis sokan kritizálták a baleset kapcsán.[86]Pak Kunhje (Park Geun-hye) elfogadta a lemondást, de később e döntését visszavonta, a miniszterelnök végül a helyén maradt.[87]
Az államfő május 19-én televíziós üzenetben bocsánatot kért a koreai lakosságtól a katasztrófáért, válaszul a kritikákra, melyek a hatóságok intézkedéseit illették. Egyúttal ígéretet tett az ország biztonsági előírásainak átfogó reformjára, valamint bejelentette a partiőrség feloszlatását.[88]
Kang Mingju (Kang Min-kyu), a Tanvon (Danwon) középiskola igazgató-helyettese megmenekült a hajóról, de később felakasztva találták Csindó (Jindó)ban, valószínűleg öngyilkos lett.[89] A rendőrség egy jegyzetet talált tárcájában, melyben az igazgató-helyettes leírta, hogy ő szervezte a kirándulást, melyre a hajó utasainak nagy része tartott. Leírta, hogy túl fájdalmas lenne egyedül túlélnie úgy, hogy annyi diák odaveszett.[90][91][92]
Júniusban Pak Kunhje (Park Geun-hye) államfő leváltotta a kormány hét miniszterét, azzal a szándékkal, hogy a kormányban – a kompbaleset miatt – megingott bizalmat helyreállítsa.[93]
A komp tulajdonosa, Yoo Byung-eun utána hosszú ideig kutattak, még nyomravezetői díjat (félmillió dollárt) is kitűztek a fejére.[94] A holttestét 2014. júniusában találták meg egy kerti szekrényben, de csak júliusra sikerült azonosítani DNS vizsgálattal, mivel a test már erősen oszlásnak indult.[95] Yoo Byung-eun halálának oka a mai napig nem tisztázott. Idegenkezűségre, vagy öngyilkosságra utaló jeleket nem találtak.
↑ 46 deaths, 256 remain missing. The Jeju Weekly, 2014. április 16.
↑ a b Elsüllyedt egy dél-koreai hajó, több száz diákkal a fedélzetén. Origo, 2014. április 16.
↑ a b Suh Ye-seul: [Ferry Disaster] Sewol operator misreports No. of passengers, cargo weight on ship. The Korea Herald, 2014. április 20.
↑ a b c d e f g h i Dél-koreai kompbaleset: Összeverekedtek a hozzátartozók a rendőrökkel. delmagyar.hu, 2014. április 16.
↑ James Pearson, Sohee Kim: There's An Overwhelming Sense Of Gloom At The South Korean School That Lost Hundreds In The Ferry Accident. Business Insider/Reuters, 2014. április 18.
↑ Two dead, scores missing as S. Korea ferry sinks. Focus News Agency, 2014. április 16.
↑ Nem jutottak be a búvárok a kompba. Magyar Hírlap Online, 2014. április 19. [2014. április 21-i dátummal az eredetiből archiválva]. (Hozzáférés: 2014. április 20.)
↑ a b c d Dél-koreai kompbaleset: az elnök gyilkossághoz hasonlította a kapitány viselkedését. hirado.hu, 2014. április 21. [2014. április 23-i dátummal az eredetiből archiválva]. (Hozzáférés: 2014. április 21.)
↑ a b South Korea ferry captain charged with manslaughter. BBC News, 2014. május 15.
↑ a b Sara Malm: Woman’s body is found in sunken South Korean ferry SIX MONTHS after vessel went down. dailymail.co.uk (angolul) (2014. okt. 28.) (Hozzáférés: 2015. feb. 7.)
↑ Kim Da-sol: ‘Farewell ceremony’ held for two recovered Sewol victims, koreaherald.com - 2017. szeptember 25.
↑ a b Choi Min-young, Kim Gi-seong: Funerals held for five missing victims of Sewol ferry disaster, english.hani.co.kr - 2017. november 21. (angolul)
↑ Crystal Chan: Poor weather hinders South Korea ferry rescue. IHS Maritime 360, 2014. április 17. [2014. április 22-i dátummal az eredetiből archiválva]. (Hozzáférés: 2014. április 21.)
↑ Heesu Lee, Sam Kim: South Korean Ferry Crew Actions ‘Like Murder,’ Park Says. Bloomberg, 2014. április 21.
↑ a b c Cahit Istikbal: What caused Sewol sinking?. Sea News Turkey, 2014. április 19.
↑ South Korea ferry: Scores missing as ship sinks, 2014. április 16.
↑ South Korea ferry passengers recall moments of bravery from crew. The Guardian, 2014. április 22.
↑ South Korea ferry death toll reaches 121. Al Jazeera, 2014. április 22.
↑ Olaf Hannemann: OpenSeaMap - The free nautical chart. Map.openseamap.org, 2012. június 2. (Hozzáférés: 2014. április 24.)
↑ a b c S.Korea ferry captain rushed back to bridge as ship listed - crewman. Reuters. Thomson Reuters, 2014. április 18. [2014. október 6-i dátummal az eredetiből archiválva]. (Hozzáférés: 2014. április 20.)
↑ South Korea's Sewol ferry disaster: The challenge ahead. CNN. Turner Broadcasting System, 2014. április 18. (Hozzáférés: 2014. április 20.)
↑ Sunken Korea ferry relatives give DNA swabs to help identify dead. Reuters. Thomson Reuters, 2014. április 19. [2014. április 19-i dátummal az eredetiből archiválva]. (Hozzáférés: 2014. április 20.)
↑ a b 세월호 사고원인 ‘변침’ 잠정 결론…시간대별 구성 (koreai nyelven). Kyunghyang Shinmun, 2014. április 17. (Hozzáférés: 2014. április 18.)
↑ Transcript Shows Ferry Captain Delayed Evacuation. NPR, 2014. április 18. [2014. április 18-i dátummal az eredetiből archiválva]. (Hozzáférés: 2014. április 20.)
↑ a b c Hancocks, Paula: South Korean shipwreck survivors: Passengers told 'don't move' as ship sank. CNN , 2014. április 17. (Hozzáférés: 2014. április 17.)
↑ Transcript of conversation between sinking ferry, traffic control. CNN. Turner Broadcasting System, 2014. április 19. (Hozzáférés: 2014. április 20.)
↑ Kwon (권), KyungAhn (경안): 침몰까지 140分... 눈뜨고 아이들 잃는 나라 (koreai nyelven). Chosun.com, 2014. április 17. (Hozzáférés: 2014. április 17.)
↑ 인천서 제주 가던 '세월호' 진도 인근서 침몰 중…총 471명 탑승 (koreai nyelven). Joongang Daily. DramaHouse & J Content Hub Co.,Ltd, 2014. április 16. (Hozzáférés: 2014. április 20.)
↑ Human Error Suspected as Hope Fades in Korean Ferry Sinking. The New York Times, 2014. április 17. (Hozzáférés: 2014. április 20.)
↑ a b   마지막 교신 "좌현 60도, 이동 쉽지 않다" (koreai nyelven). Yonhap News. Yonhap, 2014. április 20. (Hozzáférés: 2014. április 20.)
↑ [속보진도 해상 침몰중 수학여행 여객선서 329명중 100명 구조] (koreai nyelven). Kyunghyang Shinmun, 2014. április 16. (Hozzáférés: 2014. április 18.)
↑ 세월호 뱃머리 물밖으로 1m만 남아 (koreai nyelven). Seoul Broadcasting System, 2014. április 18. (Hozzáférés: 2014. április 18.)
↑ 세월호 수면 아래로 완전 침몰(속보) (koreai nyelven). Yonhap News. Yonhap, 2013. április 18. (Hozzáférés: 2014. április 18.)
↑ Two dead, scores missing as S. Korea ferry sinks, 2014. április 16.
↑ a b Lee, Youkyung: Hundreds of high school students feared dead after ferry carrying 475 people rolls and sinks off South Korea. Canada.com, 2014. április 16. (Hozzáférés: 2014. április 16.)
↑ Sms jött a felborult komp belsejéből. Index, 2014. április 17.
↑ South Korea ferry: Messages from a sinking ship, 2014. április 17. (Hozzáférés: 2014. április 17.)
↑   경찰 "SNS '살아 있다' 메시지 전부 가짜"(종합) (koreai nyelven). Yonhap News. Yonhap, 2014. április 17. (Hozzáférés: 2014. április 18.)
↑ Elsüllyedt komp: a baleset idején a hálószobájában pihent a kapitány. atv, 2014. április 20.
↑   "'과속+유속' 복원력 상실 가능성" (koreai nyelven). Yonhap News. Yonhap, 2014. április 17. (Hozzáférés: 2014. április 18.)
↑ Kim (김), JiEun (지은): [진도 여객선 침몰 참사 항로변경前 이미 선체 손상 가능성… 급선회하며 쏠림현상 겹친 듯] (koreai nyelven). 인터넷한국일보, 2014. április 18. [2014. április 17-i dátummal az eredetiből archiválva]. (Hozzáférés: 2014. április 18.)
↑ 선박 내부 구조와 침몰 원인은? [공길영, 한국해양대 교수] (koreai nyelven). YTN, 2014. április 17. (Hozzáférés: 2014. április 18.)
↑ [속보 진도 여객선 침몰 이유? "안개 탓으로 암초 부딪혀…"] (koreai nyelven). MBN News. Maeil Broadcasting Network, 2014. április 16. (Hozzáférés: 2014. április 19.)
↑ Lee, HyungJoo (형주): [단독선장 "암초충돌 아니다… 원인 몰라"] (koreai nyelven). 동아일보. dongA.com, 2014. április 17. (Hozzáférés: 2014. április 19.)
↑ Lee, KyungJin (경진): 진도 여객선 세월호 침몰 원인, 변침으로 잠정결론…'에어포켓만이 희망'. TV Daily, 2014. április 17. (Hozzáférés: 2014. április 19.)
↑ Kim (김), HoJun (호준): 진도 해상서 조난 여객선 구조차 해군 긴급출동 (koreai nyelven). Yonhap News. Yonhap, 2014. április 16. (Hozzáférés: 2014. április 17.)
↑ Kim (김), JongWon (종원): [진도 여객선 침몰 군·해경 선체수색 나섰지만 안타깝게…] (koreai nyelven). ASIATODAY, 2014. április 16. (Hozzáférés: 2014. április 17.)
↑ a b 오전 7시 수색 개시…사망자 6명 모두 신원 확인(종합) (koreai nyelven). News1 Korea, 2014. április 17. (Hozzáférés: 2014. április 17.)
↑   구조 작업 어떻게 진행되나(종합) (koreai nyelven). Yonhap news. Yonhap, 2014. április 17. (Hozzáférés: 2014. április 17.)
↑ Search Continues for Missing After South Korean Ferry Sinks, 2014. április 17. [2014. április 19-i dátummal az eredetiből archiválva]. (Hozzáférés: 2014. április 17.)
↑ South Korean ferry disaster: Captain 'abandoned ship while passengers told to stay below', 2014. április 18. [2014. április 18-i dátummal az eredetiből archiválva]. (Hozzáférés: 2014. április 18.)
↑ S.Korea ferry captain rushed back to bridge as ship listed - crewman, 2014. április 18. [2014. október 6-i dátummal az eredetiből archiválva]. (Hozzáférés: 2014. április 18.)
↑ Human Error Suspected as Hope Fades in Korean Ferry Sinking, 2014. április 18. (Hozzáférés: 2014. április 18.)
↑ VZ: Holttesteket emeltek ki az elsüllyedt kompból. Magyar Nemzet Online/MTI
↑ First bodies recovered from cabins of South Korean sunken ferry. IANS. news.biharprabha.com. (Hozzáférés: 2014. április 19.)
↑ Sunken Korea ferry relatives give DNA swabs to help identify dead, 2014. április 19. [2014. április 19-i dátummal az eredetiből archiválva]. (Hozzáférés: 2014. április 19.)
↑ MTI: Videófelvételen a dél-koreai kompbaleset utolsó percei. hvg.hu, 2014. május 2.
↑ Agence France-Presse: South Korea ferry search diver dies. theguardian.com (angolul) (2014. máj. 30.) (Hozzáférés: 2014. máj. 31.)
↑ a b Justin McCurry: South Korea ferry verdict: Sewol captain sentenced to 36 years in prison. theguardian.com (2014. nov. 11.) (Hozzáférés: 2015. feb. 7.)
↑ Megpróbálják megtalálni a halottakat a kikötőbe húzott dél-koreai halálkompon. hvg.hu (2017. márc. 31.) (Hozzáférés: 2017. márc. 31.)
↑ Sridharan, Vasudevan: South Korea Ferry Tragedy: US Amphibious Assault Vessel to Join Rescue Operation as 295 Remain Missing, 2014. április 16.
↑ Szigorú büntetést ígért a kompbaleset felelőseinek a dél-koreai elnök. Magyar Hírlap Online, 2014. május 4. [2014. május 17-i dátummal az eredetiből archiválva]. (Hozzáférés: 2014. május 15.)
↑ Rowland, Ashley: USS Bonhomme Richard Heads to Capsized Korea Ferry, 2014. április 16. (Hozzáférés: 2014. április 16.)
↑ Wyllie, David: South Korea Ferry Sinking: U.S. Navy Ship to Join Rescue Effort, 2014. április 16. (Hozzáférés: 2014. április 16.)
↑ 침몰 당시 구조하러 온 미군 헬기, 우리 군이 돌려보내, 2014. április 18. (Hozzáférés: 2014. április 20.)
↑ 韓国「特段支援はいらない」…海保の申し出辞退 (japán nyelven). Jomiuri Sinbun, 2014. április 18. [2014. április 17-i dátummal az eredetiből archiválva]. (Hozzáférés: 2014. április 18.)
↑ a b c '속절없이 시간은 가는데…' 기상악화로 수색 난항(종합2보) (koreai nyelven). Yonhap News. Yonhap, 2014. április 17. (Hozzáférés: 2014. április 17.)
↑ Letartóztatták a dél-koreai komphajó kapitányát. HVG/MTI, 2014. április 19.
↑ Az elsők között menekült a kapitány a süllyedő hajóról (Videó). HVG, 2014. április 19.
↑ Varga A.: Tapasztalatlan kormányosra bízták a koreai kompot. Index, 2014. április 19.
↑ Jung-Yoon Choi, Youkyung Lee: Entire Crew That Navigated Sunken South Korean Ferry 'Sewol' Now In Custody. The World Post, 2014. április 26.
↑ Per Liljas: Investigations Into the South Korea Ferry Disaster Reveal a Litany of Errors. Time, 2014. április 24.
↑ MTI: Dél-koreai kompbaleset - Nyomravezetői díjat tűztek ki az eltűnt hajótulajdonos ügyében. ujszo.com (2014. máj. 23.) (Hozzáférés: 2014. máj. 31.) arch
↑ MTI: Dél-koreai kompbaleset: nem ez volt az első. hvg.hu (2014. jún. 30.) (Hozzáférés: 2014. júl. 4.)
↑ Inforádió/MTI: Dél-koreai kompbaleset - Megkezdődött a hajó személyzetének büntetőpere. inforadio.hu (2014. jún. 10.) (Hozzáférés: 2014. júl. 4.) arch
↑ a b 36 évre ítélték az elsüllyedt dél-koreai komp kapitányát. index.hu (2014. nov. 11.) (Hozzáférés: 2015. feb. 7.)
↑ Dél-koreai kompbaleset: börtönbe megy a cég elnöke. hirado.hu (2014. nov. 20.) (Hozzáférés: 2015. feb. 7.) arch
↑ AFP/Reuters: Sewol disaster: South Korean court sentences head of ferry company to 10 years in jail over deaths of 304 passengers. abc.net.au (2014. nov. 20.) (Hozzáférés: 2015. feb. 7.)
↑ Shin, Bumsoo: 朴대통령 "사고 소식 듣고 가만 있을 수 없었다"…내일 공공기관장 워크숍도 취소, 2014. április 16.
↑ Kim, KwonYoung (권용):   베트남 "인명피해에 깊은 애도" (koreai nyelven). Yonhap News. Yonhap, 2014. április 17. (Hozzáférés: 2014. április 17.)
↑ 习近平就韩国客轮沉没事故向韩国总统致慰问电 (Chinese (China) nyelven). Xinhua, 2014. április 17. (Hozzáférés: 2014. április 17.)
↑ PM Lee sends condolences to President Park on South Korea ferry disaster. The Straits Times. (Hozzáférés: 2014. április 17.)
↑ Áder részvéttáviratot küldött Dél-Koreába. Magyar Nemzet Online, 2014. április 17.
↑   청해진해운 김한식 대표 "죽을 죄 졌습니다"(종합) (koreai nyelven). Yonhap News. Yonhap, 2014. április 17. (Hozzáférés: 2014. április 18.)
↑ Bocsánatot kért a felborult komp kapitánya. Index, 2014. április 19.
↑ Lemondott a dél-koreai miniszterelnök a kompbaleset miatt. Origo, 2014. április 27.
↑ MTI: Egy ember, aki nem vált a kompkatasztrófa áldozatává. karpatinfo.net (2014. jún. 26.) (Hozzáférés: 2014. júl. 4.)[halott link]
↑ MTI: Dél-koreai kompbaleset: bocsánatot kért az elnök. hirado.hu (2014. máj. 19.) (Hozzáférés: 2014. máj. 31.) arch
↑ Felakasztva találták a kompról kimentett igazgatóhelyettest. Magyar Nemzet Online, 2014. április 18.
↑ Több mint kétszáz embert még mindig keresnek a dél-koreai kompon utazók közül. 444.hu, 2014. április 20.
↑ Malcolm Moore: 'Surviving alone is too painful – I will be teacher in afterlife'. Independent.ie, 2014. április 19.
↑ Kyung Lah: South Korean ferry victims' families ask, 'How are we going to live now?'. CNN, 2014. április 20.
↑ MTI/hvg.hu: Politikai "áldozatait" is szedi a dél-koreai kompbaleset. atv.hu (2014. jún. 13.) (Hozzáférés: 2014. júl. 4.)
↑ Azonosították az elsüllyedt dél-koreai komp tulajdonosának holttestét (index.hu)
Ez a szócikk részben vagy egészben a(z) 2014 South Korean ferry capsizing című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Korea portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=2014-es_dél-koreai_kompkatasztrófa&oldid=24898411”
Utoljára szerkesztve 2022. május 2., 16:02-kor
A lap utolsó módosítása: 2022. május 2., 16:02
A lap szövege CC BY-SA 3.0 alatt érhető el, ha nincs külön jelölve.